CELEX: 32022D0119
Language: et
Date: 2022-01-26 00:00:00
Title: Komisjoni otsus (EL) 2022/119, 26. jaanuar 2022, millega tunnistatakse kehtetuks otsus 2004/613/EÜ seoses nõuanderühma loomisega toiduahela ning looma- ja taimetervise alal

28.1.2022   
               
               
                  ET
               
               
                  Euroopa Liidu Teataja
               
               
                  L 19/71
               
            
         KOMISJONI OTSUS (EL) 2022/119,
         26. jaanuar 2022,
         millega tunnistatakse kehtetuks otsus 2004/613/EÜ seoses nõuanderühma loomisega toiduahela ning looma- ja taimetervise alal
         EUROOPA KOMISJON,
         võttes arvesse Euroopa Liidu toimimise lepingut
         ning arvestades järgmist:
         
                     (1)
                  
                  
                     Komisjoni otsusega 2004/613/EÜ (1) loodi toiduahela ning looma- ja taimetervise alane nõuanderühm. Komisjon on selle rühmaga konsulteerinud küsimustes, mis puudutavad toidu- ja söödaohutust, toidu ja sööda märgistamist ning pakendamist, toidualaseid õigusakte, loomade tervist ja heaolu ning taimetervist käsitlevaid töökavu ja mis tahes meetmeid, mis komisjonil tuleb neis poliitikavaldkondades kavandada või rakendada.
                  
               
                     (2)
                  
                  
                     20. mail 2020 võttis komisjon vastu strateegia „Talust taldrikule“, mis on suunatud õiglase, tervisliku ja keskkonnahoidliku toidusüsteemi edendamisele (2).
                  
               
                     (3)
                  
                  
                     „Talust taldrikule“ strateegia rakendamisel on komisjonil vaja konsulteerida sidusrühmadega, kellel on eksperditeadmised tervishoiu, toitumise, turustamise, keskkonna, kliima, kestliku põllumajanduse, agronoomia, kalanduse, vesiviljeluse ja sotsiaalteaduste valdkonnas, samuti digipöörde alal ja toidusüsteemidega seotud finantsvaldkonnas
                  
               
                     (4)
                  
                  
                     Seega lähevad „Talust taldrikule“ strateegia rakendamisel tekkivad küsimused praegu otsuse 2004/613/EÜ alusel tegutseva nõuanderühma ekspertteadmistest kaugemale. Selleks et tagada rohkemate ekspertide osalemine kõnealustes poliitikavaldkondades, tuleb luua uus mitteametlik eksperdirühm, kus on rohkem liikmeid ja kus tegeletaks rohkemate ülesannetega.
                  
               
                     (5)
                  
                  
                     Eelnevat arvestades tuleb otsus 2004/613/EÜ kehtetuks tunnistada.
                  
               
                     (6)
                  
                  
                     Praeguse nõuanderühma liikmete volitused aeguvad 14. juulil 2022, seega tuleks käesolevat otsust rakendada alates sellele järgnevast päevast,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsus 2004/613/EÜ tunnistatakse kehtetuks.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 15. juulist 2022.
         
         
            Brüssel, 26. jaanuar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  Komisjoni 6. augusti 2004. aasta otsus 2004/613/EÜ seoses nõuanderühma loomisega toiduahela ning looma- ja taimetervise alal (ELT L 275, 25.8.2004, lk 17).
         
            (2)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele – „Strateegia „Talust taldrikule“ õiglase, tervisliku ja keskkonnahoidliku toidusüsteemi edendamiseks“, (COM(2020) 381 final).